Венгерань-туркань ялгаксчинь парк

Венгрань-туркань ялгаксчинь парк (, ) — Венгриянь обедъёнкс марто чивалгома ёнкссо (юго-западсо) аштиця парк. Стявтозель-теезель Сигетваронь тюреманть мельсэ кирдемга, сестэ Османонь империянь ушмотне саизь Сигетвар ошпандонть, конань ванстасть мадьярт (венграт) ды хорватт. Парконть 1994-це иестэ вейсэ пажизь венгрань ды туркань чиновниктне.

 Историясь 
альт=|кенжешка|300x300пкс|Сигетвар замкась
1566-це иень кизна 80 тёжат ломаньсэ османонь армиясь, конань ветясь сонсь Сулейман I султанось, куродызе Сигетвар замканть, кона стясь Габсбург империянь сехте покш оштнестэ вейкентень - Венав - кинть лангс. Венань саемадо самай арсестькак. Замканть кис аштесть малав кавто тёжат пель марто ушмот, конатнень ветясь Миклош Зриньи. Куромодомась таргавсь умарьковонь 6-це чистэ саезь таштамковонь 8-це чис.

Таштамковонь 6-це чистэ Сулейман I султанось, 72 иесэ, эсензэ шатрасо аштезь, апак учо кулось. Куломанзо кекшизь, ушмотнень прявтс жо стясь Соколлу Мехмед-паша Ине визиресь. Теде мейле курок чавовсь замкань идемань прявтось Миклош Зриньи ды замкась саевсь. Тень лангс апак вано, Вена лангс молемась лоткавтовсь ды ушмотне велявтсть мекев, сынь так и эзть карма содамо Сулейманонь куломадо.

Сигетварось 122 иеть ульнесь Османонь империянь пельксэкс. 1596—1600-це иетнестэ сон ульнесь Сигетвар эялетэнь прявтошокс, мейле теевсь Канижа эялетэнь пельксэкс.

«Османонь шкасто» ("Османской периодсто") ошсонть стявтовсть мечетть, туркань банят ды школат. Се шкасто стявтозь кона-кона кудотне ванстовсть тешкас, пельксэст ульнесь яжазь сеске, кода Габсбургтнэ ошонть саизь мекев.

 Ялгаксчинь парк 
альт=|керш_кедь|кенжешка|300x300пкс|Парксонть Миклош Зриньинь (керш ёно) ды Сулейман Великолепной султанонь (вить ёно) чамачачост.
Легендань коряс, куломадо мейле сеске Сулейман султанонть потмонзо-максонзо ульнесть таргазь ды валязь косо-бути Сигетваронь маласо, рунгозо жо бальзамировазь ды пачтязь Империянь прявтошов.

Сулейман султанонь чачомстонзо 500-це иестэ туркань правительстванть мелензэ-ушодксонзо коряс ды ярмаконзо лангс се таркасонть, косо, арсемань коряс, калмазель султанонть седеезэ, ульнесь стявтозь ялгаксчинь парк. Панжомстонзо, 1994-це иень таштамковсто, ульнесть Габор Фодор Венгриянь образованиянь министрась ды Сулейман Демирель Турциянь президентэсь .

Паркось ашти ошонть эйстэ 2-3 километрань туро пелевеёнксонь-чилисемаёнкссо, ды тов якить автобуст. Парконть покшолмазо малав 60 метрат 60 метра лангс (60 на 60 метров), лиякс меремс площадезэ - малав вейке акра. Паркось панжозь иень перть.

1996-це иестэ парксонть строязель симемань пургсиведь (фонтан), стилезэ османонь архитектурань, плитканть ды мраморонть кучизь Турциясто. Парксонть ули Сулейман султанонь потмонзо-максонзо туртов символической калмо, мраморсто символической тюрбе, истя жо Сулейман Великолепноень тугра.

 Критика 
Зярдо паркось ульнесь панжозь, мадьяронь СМИсэ сонзэ сялдсь сень кис, мекс эйсэнзэ ульнесь Сулейман султанонь вельть покш чамачачозо. 1997-це иестэ ваксозонзо тейсть Миклош Зриньинь истямо жо чамачачо .

 Примечаният